Document ID: 32008R0385

ΚΑΝΟΝΙΣΜΌΣ (ΕΚ) αριθ. 385/2008 ΤΗΣ ΕΠΙΤΡΟΠΉΣ
της 29ης Απριλίου 2008
για την τροποποίηση του κανονισμού (ΕΚ) αριθ. 194/2008 του Συμβουλίου για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ και την κατάργηση του κανονισμού (ΕΚ) αριθ. 817/2006
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 194/2008 του Συμβουλίου για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ και την κατάργηση του κανονισμού (ΕΚ) αριθ. 817/2006 (1), και ιδίως το άρθρο 18 παράγραφος 1 στοιχείο β),
Εκτιμώντας τα εξής:
(1)
Στο παράρτημα VI του κανονισμού (ΕΚ) αριθ. 194/2008 απαριθμούνται τα πρόσωπα, οι ομάδες και οι οντότητες που υπόκεινται στο μέτρο της δέσμευσης κεφαλαίων και οικονομικών πόρων βάσει του εν λόγω κανονισμού.
(2)
Στο παράρτημα VΙΙ του κανονισμού (ΕΚ) αριθ. 194/2008 απαριθμούνται οι επιχειρήσεις που ανήκουν κατά κυριότητα ή ελέγχονται από την κυβέρνηση της Βιρμανίας/Μιανμάρ ή τα μέλη της ή από πρόσωπα που έχουν σχέση με αυτά και οι οποίες υπόκεινται σε περιορισμούς επί των επενδύσεων βάσει του εν λόγω κανονισμού.
(3)
Η κοινή θέση 2008/349/ΚΕΠΠΑ της 29ης Απριλίου 2008 (2) τροποποιεί το παράρτημα II και το παράρτημα III της κοινής θέσης 2006/318/ΚΕΠΠΑ της 27ης Απριλίου 2006. Συνεπώς, τα παραρτήματα VI και VII του κανονισμού (ΕΚ) αριθ. 194/2008 ενδείκνυται να τροποποιηθούν καταλλήλως.
(4)
Ο παρών κανονισμός πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα VI του κανονισμού (ΕΚ) αριθ. 194/2008 τροποποιείται σύμφωνα με όσα ορίζονται στο παράρτημα I του παρόντος κανονισμού.
2. Το παράρτημα VII του κανονισμού (ΕΚ) αριθ. 194/2008 τροποποιείται σύμφωνα με όσα ορίζονται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 2008.

Labels: 11
5
3
18
15